CELEX: 22000D1221(07)
Language: hr
Date: 1999-09-24 00:00:00
Title: Odluka Zajedničkog odbora EGP-a br. 107/1999 od 24. rujna 1999. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               81
            
         22000D1221(07)
   
               L 325/13
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 107/1999
   od 24. rujna 1999.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom br. 65/1999 Zajedničkog odbora EGP-a od 28. svibnja 1999. (1)
               
            
         
               (2)
            
            
               Odluka Komisije 98/515/EZ od 17. lipnja 1998. o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (izmjena 1.) (2) treba se unijeti u Sporazum.
            
         
               (3)
            
            
               Odluka Komisije 98/518/EZ od 17. lipnja 1998. o zajedničkom tehničkom propisu za paketnu mrežu ISDN s uporabom osnovnog pristupa ISDN-a (3), treba se unijeti u Sporazum.
            
         
               (4)
            
            
               Odluka Komisije 98/520/EZ od 17. lipnja 1998. o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (izmjena 1.) (4) treba se unijeti u Sporazum.
            
         
               (5)
            
            
               Odluka Komisije 95/521/EZ od 17. lipnja 1998. o zajedničkoj tehničkoj uredbi za ISDN paket koji koristi osnovni pristup ISDN-a (5), treba se unijeti u Sporazum.
            
         
               (6)
            
            
               Odluka 98/515/EZ opoziva Odluku Komisije 97/346/EZ od 20. svibnja 1997. o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) i Odluku Komisije 94/797 o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN). Odluka 97/346/EZ uključena je u Sporazum i naknadno se treba opozvati iz Sporazuma, a Odluka 94/797/EZ opozvana je u EGP-u Odlukom br. 117/98 Zajedničkog odbora EGP-a br. 117/98 od 18. prosinca 1998.
            
         
               (7)
            
            
               Odluka 98/520 opoziva Odluku Komisije 97/347 o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (6) i Odluku Komisije 94/796/EZ zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (7). Odluka 97/347/EZ uključena je u Sporazum i naknadno se treba opozvati iz Sporazuma, a Odluka 94/796/EZ opozvana je u EGP-u Odlukom br. 117/98 Zajedničkog odbora EGP-a br. 117/98 od 18. prosinca 1998.,
            
         ODLUČIO JE:
   Članak 1.
   1.   Iza točke 4.zh (Odluka Komisije 97/751/EZ) u poglavlju XVIII. Priloga II. Sporazumu umeće se sljedeća točka:
   
      „4.zi   398 D 0515: Odluka Komisije 98/515/EZ od 17. lipnja 1998. o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (izmjena 1.) (SL L 232, 19.8.1998., str. 7.).”
   
   2.   Iza točke 4.zk (Odluka Komisije 98/517/EZ) u poglavlju XVIII. Priloga II. Sporazumu umeće se sljedeća točka:
   
      „4.zl   398 D 0518: Odluka Komisije 98/518/EZ od 17. lipnja 1998. o zajedničkom tehničkom propisu za paketnu mrežu ISDN s uporabom osnovnog pristupa ISDN-a (SL L 232, 19.8.1998., str. 14.).”
   
   3.   Iza točke 4.zm (Odluka Komisije 98/519/EZ) u poglavlju XVIII. Priloga II. Sporazumu umeću se sljedeće točke:
   
      „4.zn   398 D 0520: Odluka Komisije 98/520/EZ od 17. lipnja 1998. o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (izmjena 1.) (SL L 232, 19.8.1998., str. 19.).
      4.zo   398 D 0521: Odluka Komisije 98/521/EZ od 17. lipnja 1998. o zajedničkoj tehničkoj uredbi za ISDN paket koji koristi osnovni pristup ISDN-a (SL L 232, 19.8.1998., str. 22.).”
   
   Članak 2.
   Tekst točke 4.ze (Odluka Komisije 97/346/EZ) i točke 4.zf (Odluka Komisije 97/347/EZ) u poglavlju XVIII. Priloga II. Sporazumu se briše.
   Članak 3.
   Tekstovi odluka 98/515/EZ, 98/518/EZ, 98/520/EZ i 98/521/EZ na islandskom i norveškom jeziku koji su priloženi odnosnim jezičnim inačicama ove Odluke vjerodostojni su.
   Članak 4.
   Ova Odluka stupa na snagu 25. rujna 1999., uz uvjet da su Zajedničkom odboru EGP-a prije toga podnesene sve potrebne obavijesti u skladu s člankom 103. stavkom 1. Sporazuma.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 24. rujna 1999.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
      
   
   
      (1)  SL L 284, 9.11.2000., str. 49.
   
      (2)  SL L 232, 19.8.1998., str. 7.
   
      (3)  SL L 232, 19.8.1998., str. 14.
   
      (4)  SL L 232, 19.8.1998., str. 19.
   
      (5)  SL L 232, 19.8.1998., str. 22.
   
      (6)  SL L 148, 6.6.1997., str. 24.
   
      (7)  SL L 329, 20.12.1994., str. 1.